Տուն Թխկենու փողոցում

«Տուն Թխկենու փողոցում» կամ «Տուն Մեյլ-Սթրիտում» (անգլ.՝ The House on Maple Street), Սթիվեն Քինգի ֆանտաստիկ պատմությունը, հրատարակվել է 1993 թվականին «Գիշերային մղձավանջներ և երևակայական տեսիլքներ» (անգլ.՝ Nightmares & Dreamscapes) հեղինակային ժողովածուում։


== Ստեղծման պատմություն ==
Քինգը անվանում է պատմվածքը, այն երկուսից մեկը, որոնք գրել է ինքը, լինելով իր տեսած նկարների ազդեցության տակ։ «Տուն Թխկենու փողոցում» ժողովածուն գրելու համար նրան ոգեշնչեց Քրիս վան Օլսբուրգի «սև ու սպիտակ» նկարը։ Այդ նկարը ավելացված է օրիգինալ ժողովածուում, որպես պատմվածքի պատկերազարդում։


== Հրատարակություն և թարգմանություն ==
1994 թվականին Բ. Լյուբարցևը ժողովածուն թարգմանեց ռուսերեն՝ նրան տալով «Տուն Մեյլ-Սթրիտում» անվանումը։ Այն հրատարակվել է «Խրոնոս» հրատարակչությունում, «Մղձավանջ և երևակայություն» ժողովածուում։ Այդ ժողովածուն, որն ամբողջությամբ թարգմանել է Բ. Լյուբարցևը, չի հանդիսանում է Nightmares & Dreamscapes հեղինակային ժողովածուի ամբողջ թարգմանությունը։ Այդտեղ չէին ներառվել «Խրոնոսում» տպագրված «Բաթսոնի գործը» («Բժիշկ Ուոթսոնի հետաքննությունը» անվանումով) և «Գլուխը ներգև» («Ներգև գլուխը» անվանումով) պատմվածքները, բայց ներառվեց Սթիվեն Քինգի «Առասպել, համոզմունք, հավատ և „Ուզում ես հավատա, չէ մի հավատա“»  հոդվածը և նրա պատմությունների մասին ծանոթագրությունները։ Նույն թվականին «Տուն Մեյլ-Սթրիտում»-ը թարգմանվեց Ի. Պոչիտատելինի կողմից և «Միր» հրատարակչությունը հրատարակեց այն։ 2000 թվականին Ն. Վ. Ռեյնը այն թարգմանեց, որպես «Տուն Թխկենու փողոցում»։ Այդ տարբերակով մի քանի անգամ հրատարակվել է ԱՍՏ հրատարակչության կողմից։


== Սյուժե ==
Ինդիանայի Թիթուսվիլ քաղաքում ապրում է Բրեդբերի ընտանիքը (անգլ.՝ Bradbury). մայրը, առաջին ամուսնությունից մնացած չորս երեխաները (նրանց հայրը մահացել էր) և նրանց խորթ հայրը՝ պատմության ուսուցիչ Լյուիս Էվանսը։ Երեխաները խնդիր ունեին խորթ հոր հետ. նրանք կարծում էին, որ նա շատ դաժան է վարվում իրենց մոր հետ, որը խճճված էր և տառապում է միգրենով։ Մի անգամ երեխաները հայտնաբերում են, որ նրանց տանը պատի տախտակի հետևում գտնվում է մետաղական մակերևույթ, որը ժամանակի ընթացքում մեծանում է։ Շուտով ավագ տղա՝ Թրենտը սկսեց հասկանալ, թե ինչ կարող է դա լինել։ Մի օր նրանց տանը խնջույքի ժամանակ մայրը հյուրերի մոտ կորցնում է գիտակցությունը։ Այդ ժամանակ խորթ հայրը  ցույց տվեց իր վատ կողմը, խեղճ կնոջն օգնելու փոխարեն, կատաղել էր, քանի որ կինը և երեխաները (որոնք օգնության էին հասել մորը) «խայտառակել են» նրան։ Երեխաները մտածում էին, որ եթե այդպես շարունակվի խորթ հայրը մահվան կհասցնի իրենց մորը, և որ պետք է նրանից ազատվել։


== Հերոսներ ==
Թրենտ Բրեդբերի՝ ավագ եղբայր, տասնչորս տարեկան, խելացի երեխա
Լորի Բրեդբերի մականունով Կիլկա՝ նրա քույրը, տասնմեկ տարեկան
Բրայան Բրեդբերի՝ նրանց յոթ տարեկան եղբայրը
Մելիսա Բրեդբերի՝ հինգամյա կրտսեր քույրը
Լյուիս Էվանս, որը ցանկանում է, որ իրեն անվանեն պապա Լյու՝ նրանց խորթ հայրը, պատմության դասախոս քոլեջում, տհաճ և օտար կարեկցության մարդ
Քեթրին Էվանս ՝ նրա կինը, լուռ, խճճված, միգրենայով տառապող կին


== Աուդիոգիրք ==
2009 թվականի հունիսին Simon & Schuster Audio ընկերությունը թողարկել է The House on Maple Street and Other Stories աուդիոգիրքը, որտեղ ներառվել են Քինգի չորս ստեղծագործությունները։ «Տուն Թխկենու փողոցում»-ի տեքստը կարդում է Քինգի կինը՝ Թաբիթա Քինգը (անգլ.՝ Tabitha King):


== Ծանոթագրություններ ==


== Աղբյուրներ ==
Страничка рассказа на официальном сайте Стивена Кинга
Рассказ на сайте horrorking.com Archived 2012-07-17 at the Wayback Machine.